Apstiprināts projekta 8.3.2.1/16/I/002

„Nacionāla un starptautiska mēroga pasākumu īstenošana

izglītojamo talantu attīstībai” partneru atlases konkursa

vērtēšanas komisijas 2021.gada 16. jūlija sēdē (prot.nr.1.)

**Projekta 8.3.2.1/16/I/002 „Nacionāla un starptautiska mēroga pasākumu īstenošana izglītojamo talantu attīstībai” sadarbības partneru atlases konkursa nolikums**

1. Konkursa mērķis ir nodrošināt projekta 8.3.2.1/16/I/002 „Nacionāla un starptautiska mēroga pasākumu īstenošana izglītojamo talantu attīstībai” sadarbības partneru atlasi atbilstoši 31.05.2016. Ministru Kabineta noteikumu Nr. 345 “Darbības programmas "Izaugsme un nodarbinātība" 8.3.2. specifiskā atbalsta mērķa "Palielināt atbalstu vispārējās izglītības iestādēm izglītojamo individuālo kompetenču attīstībai" 8.3.2.1. pasākuma "Atbalsts nacionāla un starptautiska mēroga pasākumu īstenošanai izglītojamo talantu attīstībai" īstenošanas noteikumi” (turpmāk-noteikumi) 15.punktam, iesaistot sadarbības partnerus šādu atbalstāmo darbību īstenošanā:
   1. reģionālo zinātnisko konferenču organizēšana (turpmāk – 1.1. atbalstāmā darbība) 2022. un 2023.gadā;
   2. atbalsta nodrošināšana novadu, valstspilsētas vai novadu apvienību olimpiāžu norisei tiešsaistes režīmā 2021./2022.mācību gadā un 2022./2023.mācību gadā. (turpmāk – 1.2. atbalstāmā darbība).
2. Konkursa organizators ir Projekta 8.3.2.1/16/I/002 „Nacionāla un starptautiska mēroga pasākumu īstenošana izglītojamo talantu attīstībai” īstenotājs Valsts izglītības satura centrs (turpmāk – Centrs).
3. Prasības sadarbības partnerim:
   1. sadarbības partnera piedāvājumu 1.1. atbalstāmās darbības nodrošināšanai var iesniegt augstākās izglītības iestāde, kurai:
      1. ir pieredze izglītojamo[[1]](#footnote-1) reģionālo zinātnisko konferenču organizēšanā;
      2. ir pietiekami cilvēkresursi un pieredze zinātnisko darbu recenzēšanā, vērtēšanā un izglītojamo konsultēšanā zinātniski pētniecisko darbu izstrādē humanitāro, sociālo un dabaszinātņu jomā;
      3. ir atbilstoša materiāli tehniskā bāze, lai nodrošinātu izglītojamiem iespēju izmantot laboratorijas zinātniski pētniecisko darbu izstrādei.
   2. sadarbības partnera piedāvājumu 1.2. atbalstāmās darbības nodrošināšanai var iesniegt augstākās izglītības iestāde, kurai:
      1. ir atbilstoša materiāli tehniskā bāze, lai nodrošinātu novadu, valstspilsētu vai novadu apvienību mācību priekšmetu olimpiāžu norisi tiešsaistē, tehnisko atbalstu un automātisku darbu vērtēšanu vismaz trīs tūkstošiem dalībnieku vienlaicīgi;
      2. ir tiesības uzglabāt un apstrādāt personu datus atbilstoši [Fizisko personu datu aizsardzības likumam](http://likumi.lv/ta/id/4042-fizisko-personu-datu-aizsardzibas-likums);
      3. ir izstrādāta un aprobēta programmatūra mācību priekšmetu olimpiāžu nodrošināšanai tiešsaistē;
      4. ir pieredze sadarbībā ar vispārējās izglītības iestādēm mācību priekšmetu olimpiāžu organizēšanā tiešsaistes režīmā vismaz diviem tūkstošiem dalībnieku.
   3. Sadarbības partneris var iesniegt sadarbības piedāvājumu gan 1.1.atbalstāmās darbības, gan 1.2.atbalstāmās darbības ieviešanai.
4. Atbalstāmās darbības nosaka Noteikumi, un sadarbības partneris plāno darbības šādā apjomā:

4.1.atbalstāmās darbības ietvaros sadarbības partneris nodrošina zinātniskās konferences organizēšanu plānošanas reģiona līmenī, nodrošinot:

* + 1. vismaz 250 plānošanas reģionā esošo vispārējās izglītības iestāžu izglītojamo dalību konferencē;
    2. sadarbības partnera kvalificētu mācībspēku iesaisti un izglītojamo izstrādāto zinātniski pētniecisko darbu recenzēšanu;
    3. nepieciešamo materiāltehnisko bāzi zinātniski pētniecisko darbu veikšanai, t.sk., laboratorijas;
    4. tehnisko atbalstu zinātniski pētniecisko darbu reģionu konferencēm.

4.2.atbalstāmās darbības ietvaros sadarbības partneris nodrošina:

4.2.1. resursu novadu posma olimpiāžu organizēšanai tiešsaistē, ietverot nepieciešamo olimpiāžu uzdevumu ievadi, tiešsaistes olimpiādes norises tehnisko nodrošinājumu, tehnisko atbalstu uzdevumu labošanai, informatīvus un praktiskus atbalsta pasākumus olimpiāžu uzdevumu satura veidotājiem u.c. ar darbības ieviešanu saistītos darbus;

4.2.2. resursu valsts posma olimpiāžu organizēšanai tiešsaistē, ietverot nepieciešamo olimpiāžu uzdevumu ievadi, tiešsaistes olimpiādes norises tehnisko nodrošinājumu, t.sk. atbalstu olimpiāžu uzraudzības rīka ieviešanā u.c. ar darbības ieviešanu saistītos darbus;

4.2.2.1. Punkts 4.2.2. tiek īstenots pēc vajadzības, pamatojoties uz COVID-19 pandēmijas ierobežojumiem un epidemioloģisko situāciju valstī;

4.2.2.2. Centrs punkta 4.2.2. īstenošanai iesniedz pieteikumu sadarbības partnerim 30 (trīsdesmit) dienas pirms valsts posma olimpiādes norises.

1. Sadarbības partnera attiecināmās izmaksas veido:
   1. atbalstāmās darbības ietvaros personāla atalgojums konferences organizēšanai, mācībspēku atalgojums par zinātniski pētniecisko darbu recenzēšanu tiek noteikts atbilstoši 8.3.2.1. pasākumā apstiprinātajām maksimālajām atalgojuma likmēm. Izmaksas, kas saistītas ar konferences materiāltehniskās bāzes nodrošināšanu (piemēram, transporta izmaksas, telpu noma, ēdināšana, u.c.) sadarbības partneris ir tiesīgs segt no netiešo izmaksu pozīcijas, kas nepārsniedz 15% no kopējām sadarbības partnera tiešajām izmaksām.
   2. atbalstāmās darbības ietvaros sadarbības partneris saņem finansējumu personāla atalgojumam olimpiāžu darba uzdevumu ievadīšanai tiešsaistē, tehniskā atbalsta personālam tiešsaistes risinājuma nodrošināšanas laikā, kā arī informācijas tehnoloģiju sistēmas uzturēšanai un testēšanai, atsevišķi saskaņojot izmaksas.
2. Piedāvājumu iesniegšanas un noformēšanas kārtība:
   1. sadarbības partneris piedāvājumu iesniedz elektroniski **līdz 2021. gada** **15.augustam** Valsts izglītības satura centram.
   2. piedāvājums iesniedzams rakstveidā, atbilstoši 1. pielikuma formai vienā eksemplārā, ko parakstījusi paraksttiesīgā amatpersona ar drošu elektronisko parakstu, nosūtot to 6.1. punktā noteiktā termiņā uz e-pastu [info@832.visc.gov.lv](mailto:info@832.visc.gov.lv).
   3. piedāvājumā iekļaujama visa 1. pielikumā pieprasītā informācija.
3. Piedāvājumu vērtēšanas procedūra un kārtība:

7.3. piedāvājumu vērtēšanā tiek izmantota sadarbības partneru piedāvājumu sniegtā informācija un publiski pieejamie resursi;

7.4. sadarbības partneru piedāvājumi tiek vērtēti saskaņā ar šī nolikuma 2. pielikumu;

7.5. vērtēšanas komisija lēmumu par sadarbības partnera apstiprināšanu paziņo visiem piedāvājumu iesniedzējiem rakstveidā.

Pielikumi:

1.pielikums. Sadarbības partnera piedāvājums

2.pielikums. Sadarbības partnera piedāvājuma vērtēšanas kārtība.

1.pielikums

**Sadarbības partnera piedāvājums**

Projekta 8.3.2.1/16/I/002 „Nacionāla un starptautiska mēroga pasākumu īstenošana izglītojamo talantu attīstībai” sadarbības partneru atlasei

1. **Sadarbības partnera piedāvājums tiek iesniegts šādā atbalstāmā darbībā (atzīmēt atbilstošo):**

* reģionālo zinātnisko konferenču organizēšana
  + Rīgas reģionā
  + Vidzemes reģionā
  + Latgales reģionā
  + Zemgales reģionā
  + Kurzemes reģionā
* atbalsta nodrošināšana novadu, valstspilsētu vai novadu apvienību olimpiāžu norisei tiešsaistes režīmā.

1. **Sadarbības partnera dati:**

|  |  |  |  |
| --- | --- | --- | --- |
| Partnera nosaukums: |  | | |
| Reģistrācijas numurs/  Nodokļu maksātāja reģistrācijas numurs: |  | | |
| Partnera veids: | Augstākās izglītības iestāde | | |
| Juridiskā adrese: | Iela, mājas nosaukums, Nr./ dzīvokļa Nr. | | |
| Republikas pilsēta | Novads | Novada pilsēta vai pagasts |
| Pasta indekss | | |
| E-pasts | | |
| Tīmekļa vietne | | |
| Kontaktinformācija: | Kontaktpersonas Vārds, Uzvārds | | |
| Ieņemamais amats | | |
| Tālrunis | | |
| E-pasts | | |
| Korespondences adrese  (aizpilda, ja atšķiras no juridiskās adreses) | Iela, mājas nosaukums, Nr./ dzīvokļa Nr. | | |
| Republikas pilsēta | Novads | Novada pilsēta vai pagasts |
| Pasta indekss | | |

1. **Sadarbības partnera atbilstība izvirzītajām prasībām (aizpilda atbilstošo sadaļu):**

|  |  |
| --- | --- |
| Izvirzītās prasības pretendentam | Pretendenta detalizēts skaidrojums par atbilstību prasībām |
| Reģionālo zinātnisko konferenču organizēšana | |
| Ir pieredze izglītojamo[[2]](#footnote-2) reģionālo zinātnisko konferenču organizēšanā | *(šajā sadaļā pretendents apraksta visus atbilstošos pasākumus, to norises laiku, vietu, savu atbildību un iesaistīto personālu, kas apliecina atbilstību prasībai)* |
| Ir pietiekami cilvēkresursi un pieredze zinātnisko darbu recenzēšanā, vērtēšanā un izglītojamo konsultēšanā zinātniski pētniecisko darbu izstrādē humanitāro, sociālo un dabaszinātņu jomā | *(šajā sadaļā pretendents apraksta kopējo recenzentu skaitu, iekļaujot informāciju par konkrētiem mācībspēkiem un personālu, ko paredzēts iesaistīt zinātnisko darbu recenzēšanā un izglītojamo konsultēšanā, t.sk., apliecina kapacitāti nodrošināt darbības ieviešanu visās trīs pētniecības jomās)* |
| Ir atbilstoša materiāli tehniskā bāze, lai nodrošinātu izglītojamiem iespēju izmantot laboratorijas zinātniski pētniecisko darbu izstrādei | *(šajā sadaļā pretendents apraksta tā rīcībā esošo laboratoriju materiāltehnisko nodrošinājumu un pieejamību sadarbības partnera darbību izpildei)* |
| Cita būtiska informācija | *(šajā sadaļā pretendents norāda citu būtisku informāciju, kas pamato tā atbilstību izvirzītajām prasībām)* |
| Atbalsta nodrošināšana novadu, valstspilsētu vai novadu apvienību olimpiāžu norisei tiešsaistes režīmā | |
|  |  |
| Ir atbilstoša materiāli tehniskā bāze, lai nodrošinātu novadu, republikas pilsētu vai novadu apvienību mācību priekšmetu olimpiāžu norisi tiešsaistē, tehnisko atbalstu un automātisku darbu vērtēšanu vismaz trīs tūkstošiem dalībnieku vienlaicīgi | *(šajā sadaļā pretendents detalizēti apraksta materiāltehnisko bāzi, kas ir tā rīcībā, lai nodrošinātu sadarbības partnera darbības)* |
| Ir tiesības uzglabāt un apstrādāt personu datus atbilstoši [Fizisko personu datu aizsardzības likumam](http://likumi.lv/ta/id/4042-fizisko-personu-datu-aizsardzibas-likums) | *(šajā sadaļā pretendents apliecina, ka tam ir tiesības uzglabāt un apstrādāt personu datus atbilstoši*[*Fizisko personu datu aizsardzības likumam*](http://likumi.lv/ta/id/4042-fizisko-personu-datu-aizsardzibas-likums)*)* |
| Ir izstrādāta un aprobēta programmatūra mācību priekšmetu olimpiāžu nodrošināšanai tiešsaistē | *(šajā sadaļā pretendents sniedz aprakstu par tiešsaistes režīma programmatūras risinājumiem, to tehniskajām iespējām un darbībām, kas minimizē tehnisko kļūdu iespējamību)* |
| Ir pieredze sadarbībā ar vispārējās izglītības iestādēm mācību priekšmetu olimpiāžu organizēšanā tiešsaistes režīmā vismaz diviem tūkstošiem dalībnieku | *(šajā sadaļā pretendents norāda laika periodu, konkrētas izglītības iestādes un tiešsaistes režīma olimpiāžu dalībnieku skaitu)* |
| Cita būtiska informācija | *(šajā sadaļā pretendents norāda citu būtisku informāciju, kas pamato tā atbilstību izvirzītajām prasībām)* |

1. Apliecinu, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sadarbības partneris) ir likumdošanā noteiktajā kārtībā reģistrēta augstākās izglītības iestāde un piedāvājuma iesniegšanas brīdī tai nav valsts budžeta administrēto nodokļu parādu.

Paraksttiesīgā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds)

2.pielikums

**Sadarbības partnera piedāvājuma vērtēšanas kārtība**

Projekta 8.3.2.1/16/I/002 „Nacionāla un starptautiska mēroga pasākumu īstenošana izglītojamo talantu attīstībai” sadarbības partneru atlasei

Sadarbības partneru piedāvājumus vērtē ar Centra rīkojumu izveidota vērtēšanas komisija 3 (trīs) cilvēku sastāvā (turpmāk – komisija).

1. Komisija vērtē (ar “jā” vai “nē”) šādu administratīvo kritēriju izpildi:
   1. Sadarbības partnera piedāvājums ir iesniegts nolikumā noteiktajā termiņā;
   2. Sadarbības partnera piedāvājuma iesniedzējs ir augstākās izglītības iestāde;
   3. Sadarbības partnera piedāvājums ir noformēts atbilstoši Nolikuma pirmajā pielikumā noteiktajām prasībām;
   4. Sadarbības partnera piedāvājums satur visu prasīto informāciju;
2. Ja sadarbības partnera piedāvājums vismaz vienā no 1.punktā norādītajiem kritērijiem ir saņēmis vērtējumu “nē”, tad tā piedāvājums tiek izslēgts no tālākās vērtēšanas procedūras.
3. Sadarbības partnera atbilstību izvirzītajām prasībām (1.pielikuma 3.daļas kritēriji) Komisija vērtē ar punktiem skalā no 0-2 (0 – neatbilst prasībām, 1-daļēji atbilst prasībām, 2-pilnībā atbilst prasībām);
4. Par sadarbības partneriem tiek atlasītas augstākās izglītības iestādes, kuras ieguvušas pozitīvu vērtējumu visos kritērijos un saņēmušas vislielāko punktu skaitu.
5. Ja vairāki sadarbības partneru piedāvājumi ir saņēmuši vienādu punktu skaitu, Komisijas lēmumu pieņem atklāti balsojot.
6. Komisija ir lemttiesīga, ja tajā piedalās visi 3 (trīs) komisijas locekļi
7. Komisijas sēde tiek protokolēta.
8. Komisija lēmumu paziņo rakstveidā.

1. Par izglītojamiem šī konkursa nolikumā tiek uzskatīti projekta 8.3.2.1/16/I/002

   „Nacionāla un starptautiska mēroga pasākumu īstenošana izglītojamo talantu attīstībai” mērķa grupa izglītojamie pamata un vidējās izglītības pakāpē. [↑](#footnote-ref-1)
2. Par izglītojamiem šī konkursa nolikumā tiek uzskatīti 8.3.2.1.pasākuma “Atbalsts nacionāla un starptautiska mēroga pasākumu īstenošanai izglītojamo talantu attīstībai” mērķa grupa izglītojamie pamata un vidējās izglītības pakāpē. [↑](#footnote-ref-2)